اویان نیوز: تخمینن ۲۰۰ گوندور آجلیق اعتصابینا داوام ائتدیرن فیلیسطینلی محکوم سامیر عیساوی و دیگرلری سانکی اؤلومله بورون-بورونا
ایسراییل طرفیندن هئچ بیر سبب گؤستریلمهدن حبس اولونان فیلیسطینلیلرین آجلیق اعتصابی داوام ائدیر.
تخمینن ۲۰۰ گوندور آجلیق اعتصابینا داوام ائتدیرن فیلیسطینلی محکوم سامیر عیساوی و دیگرلری سانکی اؤلومله بورون-بورونا …
دونیانین رئاکسیاسینی چکن حقوقسوز حبس و اسیر آلمالارا آوروپا بیرلیگیندن ده اعتراض گلدی.
آجلیق اعتراضینا داوام ائدنلرین ساغلیق وضعیتلرینی “ناراحاتلیق وئریجی” اولاراق آدلاندیران آوروپا بیرلیگی خاریجی علاقهلر یوکسک نمایندهسی کاترین آشتون، ایسراییله فیلیسطینلی محبوس و اسیرلرین بین الخالق حقوقدان ایرهلی گلن حقوقلارینا حؤرمت ائتمهسی چاغیریشی ائتدی.
آچیقلامادا، ایسراییلین حبس و گؤز آلتینا آلما تطبیقلری ده تنقید اولوندو.
نظارته آلینما سببلری حاقیندا معلوماتلاندیریلمالیدیر بین الخالق حقوقون گرهگی اولدوغو ایسراییله خاطیرلادیلیرکن محاکیمه ائتمهلرین گئجیکدیریلمدن رئاللاشدیریلماسی لازیم اولدوغو دا آچیقلامادا وورغولاندی.
ایسراییلده قانونلار گرهگی عسگرلر گؤز آلتینا آلدیقلاری فیلیسطینلیلری حبسه آتیر و گؤز آلتی مدتلری ۶ آیدا بیر یئنیلنبیلیر. بو وضعیتده فیلیسطینلی اسیرلر، محکمه اؤنونه چیخاریلمادان ایللرجه حبسده قالا بیلیر.
ت ر ت
azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab